પરિવારની આ ઉચ્ચ ભાવનાની વાત અમે લીલાવતી હૉસ્પિટલના ડૉક્ટરોને કહી હતી એમ જણાવતાં જયેશ મહેતા કહે છે, ‘અમારી ભાવના જાણીને ડૉક્ટરોએ ગુરુવારે ૧૮ મેથી જ રાજનાં ઑર્ગન્સ દાન કરવા માટેની પ્રક્રિયા શરૂ કરી હતી. તેના હાર્ટને મુલુંડની ફોર્ટિસ હૉસ્પિટલમાં મોકલવામાં આવ્યું હતું. તેની એક કિડની અને લિવર જસલોક હૉસ્પિટલના બે પેશન્ટો માટે મોકલાવ્યાં હતાં, બાકીની એક કિડની અને બે આંખો લીલાવતી હૉસ્પિટલના પૅશન્ટો માટે રાખવામાં આવ્યાં હતાં. ગઈ કાલે રાજનું મૃત્યુ થયું હતું.’